उज्जैन 06 अगस्त। इस वर्ष वर्षा मानसून सत्र में 1 जून से 5 अगस्त तक उज्जैन संभाग में सामान्य से अधिक वर्षा नीमच जिले में हुई है। उज्जैन संभाग में सामान्य वर्षा उज्जैन, मंदसौर, रतलाम, देवास, शाजापुर एवं आगर-मालवा जिले में हुई है। इस वर्ष 6 अगस्त की प्रात: तक उज्जैन संभाग में 456.5 मिमी वर्षा हुई है। संभाग की सामान्य औसत वर्षा 917.08 है। संभाग में सर्वाधिक वर्षा आगर-मालवा जिले में 552.3 मिमी हुई है, जबकि सबसे कम वर्षा संभाग के मंदसौर जिले में 367.6 मिमी हुई है।
भू-अभिलेख शाखा से प्राप्त जानकारी के अनुसार उज्जैन संभाग के उज्जैन जिले में इस वर्षा सत्र में 6 अगस्त की प्रात: तक औसत 441, देवास जिले में 406.4, शाजापुर जिले में 463.8, रतलाम जिले में 465.9, नीमच जिले में 498.6 मिमी वर्षा हुई है। संभाग के उज्जैन जिले की सामान्य औसत वर्षा 906.2, देवास जिले की 1067.08, शाजापुर जिले की 990.1, रतलाम जिले की 895.9, मंदसौर जिले की 826.5, नीमच जिले की 833.9 और आगर मालवा जिले की औसत वर्षा 899 मिमी है। गत वर्ष 6 अगस्त की प्रात: तक उज्जैन संभाग के उज्जैन जिले में 456.1, देवास जिले में 406.3, शाजापुर जिले में 362.20, रतलाम जिले में 552, मंदसौर जिले में 490.7, नीमच जिले में 510.3, आगर-मालवा जिले में 525.4 मिमी औसत वर्षा हुई थी। उज्जैन संभाग के मंदसौर जिले में स्थित गांधी सागर डेम में उच्चतम जलस्तर 399.89 रहता है। वर्तमान में अभी जलस्तर 388.44 है।
क्रमांक 2283 एसके उज्जैनिया/जोशी
awa_Deva awa_Deva bho_Deva